wannaphong/clean_thaiwikipedia huggingface dataset:
# กองทัพบกอิรัก
กองทัพบกอิรัก  มีชื่อทางการว่า กองกำลังภาคพื้นดินอิรัก (القوات البرية العراقية; Iraqi Ground Forces) เป็นกองกำลังภาคพื้นดินและเป็นส่วนหนึ่งของกองทัพทุกเหล่าทัพของอิรัก และมีบทบาทต่อชาติอิรักมากโดยเฉพาะในช่วงคริสต์ศตวรรษที่ 20 ถึง 21

เดิมกองทัพบกอิรักสมัยใหม่ถูกก่อตั้งขึ้นโดยสหราชอาณาจักรในสมัยระหว่างสงครามของการควบคุมอำนาจของอิรักในอาณัติโดยพฤตินัยของอังกฤษ ภายหลังการบุกครองโดยกองกำลังของสหรัฐอเมริกาในปี พ.ศ. 2546 กองทัพบกอิรักก็ถูกก่อตั้งขึ้นใหม่อีกครั้งตามแบบอเมริกันซึ่งมีกองกำลังช่วยจำนวนมหาศาลจากสหรัฐอเมริกาในทุกระดับ เนื่องจากการจลาจลในอิรักซึ่งเริ่มต้นอย่างช้าๆ ภายหลังจากการบุกครองในครั้งนั้น และภายหลังจากการถอนกองกำลังทหารของสหรัฐอเมริกาในปี พ.ศ. 2554 กองกำลังทั้งหมดของอิรักก็มีหน้าที่ในการรักษาความปลอดภัยของประเทศอย่างเต็มที่ บทความหนึ่งในหนังสือพิมพ์นิวยอร์กไทมส์ได้กล่าวไว้ว่า ระหว่างปี พ.ศ. 2547 จนถึง 2557 นั้น ทางสหรัฐอเมริกาได้จัดเตรียมกองกำลังอิรักโดยใช้งบประมาณกว่า 25 ล้านดอลลาร์สหรัฐจากกระทรวงการคลังของอิรักสำหรับการฝึกฝนและเครื่องแต่งกาย

ประวัติ

การปฏิรูปกองทัพ

สถานะปัจจุบัน

การฝึกฝน

ดูเพิ่ม
 กองทัพอากาศอิรัก
 กองทัพเรืออิรัก

รายการอ้างอิง

แหล่งข้อมูลอื่น
 Iran's Militias Are Taking Over Iraq's Army  (Feb. 2015), Eli Lake, Bloomberg News
 Blog on Iraqi Forces by Former Naval Intelligence Officer D. J. Elliot
 www.365iniraq.com Articles and pictures from an Iraqi Army transition team 
 Building Iraqi security forces : hearing before the Subcommittee on National Security, Emerging Threats and International Relations of the Committee on Government Reform, House of Representatives, March 14, 2005 
 Rebuilding Iraq: Resource, Security, Governance, Essential Services, and Oversight Issues: United States General Accounting Office Report to Congressional Committees, June, 2004
 Cordesman, Anthony H.: Prepared Statement before the Subcommittee on National Security, Emerging Threats, and International Relations of the Committee on Government Reform, March 14, 2005
 Cordesman, Anthony H., Iraqi Security Forces, Praeger/CSIS, 2006 ISBN 0-275-98908-9
 Cordesman, Anthony H., Iraqi Force Development: A Current Status Report July 2005 – February 2006, February 15, 2006
 America's old Humvees add new luster to Iraqi fleet, Christian Science Monitor, March 17, 2008
 Blog on Iraqi Forces by Former Naval Intelligence Officer D. J. Elliot
 Russia's Bunker-Smashing Rockets Have Arrived in Iraq

อิรัก
หมวดหมู่:ประเทศอิรัก
# จำนวนแบร์นูลลี
n   0    1    2    3  0  4    5  0  6    7  0  8    9  0  10    11  0  12    13  0  14    15  0  16    17  0  18    19  0  20   

ในทางคณิตศาสตร์ จำนวนแบร์นูลลี Bn เป็นลำดับของจำนวนตรรกยะ

ค่าจำนวนแบร์นูลลีตัวแรก ๆ ได้แก่

 B0 = 1, B1 = ±, B2 = , B3 = 0, B4 = −, B5 = 0, B6 = , B7 = 0, B8 = −
# เออแฌน ชาร์ล กาตาล็อง
เออแฌน ชาร์ล กาตาล็อง (, 30 พฤษภาคม พ.ศ. 2357 - 14 กุมภาพันธ์ พ.ศ. 2437) เป็นนักคณิตศาสตร์ชาวฝรั่งเศสและเบลเยียม
# อ็อทโท เฮิลเดอร์
อ็อทโท ลูทวิช เฮิลเดอร์ (22 ธันวาคม ค.ศ. 1859 – 29 สิงหาคม ค.ศ. 1937) เป็นนักคณิตศาสตร์ชาวเยอรมัน
# วุ่นรัก นักผจญเพลิง
วุ่นรัก นักผจญเพลิง  เป็นภาพยนตร์เกาหลีใต้ในปี ค.ศ. 2012 นำแสดงโดย โก ซู และ ฮัน ฮโย-จู มีเนื้อหาเกี่ยวกับความรักที่ไม่น่าเป็นไปได้ของนักดับเพลิงที่ทุ่มเทให้กับงานแต่มีอดีตที่เจ็บปวด และแพทย์เลือดเย็นที่ยอมทำทุกอย่างเพื่ออาชีพของเธอ ภาพยนตร์ออกฉายครั้งแรกเมื่อวันที่ 19 ธันวาคม ค.ศ. 2012 โดยทำรายได้รวมที่ 16 ล้านดอลลาร์สหรัฐ 

ฮัน ฮโย-จู ได้รับการเสนอชื่อเข้าชิงรางวัลแพ็กซังอาร์ตส์อวอร์ดส์ ครั้งที่ 49 สาขานักแสดงนำหญิงยอดเยี่ยมในปี ค.ศ. 2013

 นักแสดง 
  โก ซู  รับบทเป็น นักดับเพลิงคัง-อิล 
 ฮัน ฮโย-จู รับบทเป็น แพทย์หญิงมี-ซู
 มา ดง-ซ็อก รับบทเป็น หัวหน้านักดับเพลิง
 คิม ซ็อง-โอ รับบทเป็น นักดับเพลิงยง-ซู
 ฮย็อน จยู-นี รับบทเป็น นักดับเพลิงฮย็อนคย็อง
 จิน ซอ-ย็อน รับบทเป็น ฮา-ยุน
 โอ ซู-มิน รับบทเป็น จี-ย็อง ภรรยาที่ตายไปแล้วของคัง-อิล
 อี โด-อา รับบทเป็น จิตแพทย์
 โช มิน-กี รับบทเป็น หัวหน้าแพทย์ (รับเชิญ)
 ยัง ดง-กึน รับบทเป็น นักสืบบัง เจ-ซู (รับเชิญ)
 ช็อง จิน-ย็อง รับบทเป็น  ตำรวจ (รับเชิญ)
 โช กย็อง-ฮุน รับบทเป็น สามีของผู้ป่วย
 คิม ซอ-กย็อง รับบทเป็น ย็อง-โม
# สาธารณรัฐเบียก-นา-บาโต
สาธารณรัฐเบียก-นา-บาโต  หรือที่ระบุในรัฐธรรมนูญว่าสาธารณรัฐฟิลิปปินส์  เป็นสาธารณรัฐแรกที่ประกาศจัดตั้งขึ้นในฟิลิปปินส์ โดยคณะปฏิวัติของเอมีลีโอ อากีนัลโด และสมาชิกกาตีปูนัน แม้ว่าจะประสบความสำเร็จ สามารถจัดตั้งสาธารณรัฐที่มีรัฐธรรมนูญแห่งแรกของฟิลิปปินส์ได้ แต่ก็สิ้นสุดลงในเวลาเพียงเดือนเดียว หลังจากมีการลงนามในสนธิสัญญาสันติภาพระหว่างอากีนัลโดกับนายพลของสเปน เฟร์นันโด ปรีโม เด รีเบรา ทำให้อากีนัลโดต้องลี้ภัยไปฮ่องกง

 รัฐบาล 
รัฐธรรมนูญของสาธารณรัฐเบียก-นา-บาโต เขียนขึ้นโดยเฟลิกซ์ เฟร์เรร์ และอีซาเบโล อาร์ตาโช ซึ่งคัดลอกมาจากรัฐธรรมนูญคิวบาเกือบจะคำต่อคำ มีการจัดตั้งสภาสูงสุดเมื่อ 2 พฤศจิกายน พ.ศ. 2440 และมีการเลือกตั้งสมาชิก

 ประวัติศาสตร์ 
thumb|แผนที่กองทหารสเปนเขียนด้วยลายมือของนายพลเอมีลีโอ อากีนัลโด ที่เบียก-นา-บาโต
แนวคิดเบื้องต้นของสาธารณรัฐเริ่มขึ้นในช่วงท้ายของการปฏิวัติฟิลิปปินส์ ผู้นำของขบวนการกาตีปูนัน เอมีลีโอ อากีนัลโด ถูกล้อมโดยกองทัพสเปนในตาลีไซในบาตังกัส อากีนัลโดหลบหนีมาได้ พร้อมกับผู้ติดตามราว 500 คน ไปยังเบียก-นา-บาโตซึ่งอยู่ในบูลากันBiak na Bato , Newsflash.org. เมื่อข่าวการมาถึงของอากีนัลโดมาถึงลูซอนกลาง มีผู้คนจากอีโลโคส นูเวบาเอซีฮา ปังกาซีนัน ตาร์ลัก และซัมบาเลส มาสมทบกับกองทัพเพื่อต่อต้านกองทัพสเปน
เมื่อไม่สามารถป้องกันให้ฝ่ายต่อต้านจัดตั้งกองทัพ นายพลปรีโม เด รีเบรา ได้ประกาศเมื่อวันที่ 2 กรกฎาคม พ.ศ. 2440 เนรเทศคนเหล่านี้ออกไปจากเมืองหรือหมู่บ้าน ทำให้กลุ่มของอากีนัลโดตัดสินใจจัดตั้งสาธารณรัฐ อากีนัลโดได้กล่าวในคำประกาศจัดตั้งสาธารณรัฐชื่อว่า "เพื่อลูกผู้กล้าหาญของฟิลิปปินส์" และได้ประกาศเป้าหมายของการปฏิวัติว่า
 ขับไล่บาทหลวงและคืนดินแดนที่พวกเขาครอบครองไว้แก่ชาวฟิลิปปินส์
 เป็นตัวแทนในสภาของสเปน
 มีเสรีภาพสื่อและการยอมรับทุกศาสนา
 ได้รับการปฏิบัติอย่างเท่าเทียมกัน มีความเท่าเทียมกันทางกฎหมาย
ในวันที่ 1 พฤศจิกายน พ.ศ. 2440 ได้มีการลงนามในรัฐธรรมนูญเฉพาะกาลของสาธารณรัฐเบียก-นา-บาโต ต่อมา ในราวเดือนธันวาคม พ.ศ. 2440  ปรีโม เด รีเบรา ตัดสินใจเจรจากับอากีนัลโด โดยให้ทนายความจากมะนิลา เปโดร ปาเตร์โนเป็นตัวกลางในการเจรจา ในที่สุด มีการลงนามในข้อตกลงเบียก-นา-บาโต ซึ่งประกอบด้วยเอกสารสามฉบับ สองฉบับแรกลงนามเมื่อ 14 ธันวาคม พ.ศ. 2440 ฉบับที่สามลงนามในวันที่ 15 ธันวาคม ซึ่งเป็นวันสลายตัวของสาธารณรัฐเบียก-นา-บาโต
# การสังหารหมู่กาตึญ
การสังหารหมู่กาตึญ  เป็นการประหารชีวิตหมู่เจ้าหน้าที่ทหาร เชลยศึก และปัญญาชนชาวโปแลนด์เกือบ 22,000 คน ดำเนินการโดยสหภาพโซเวียต โดยเฉพาะเอนคาเวเด ("กรมการราษฎรฝ่ายกิจการภายใน" หรือตำรวจลับโซเวียต) ในเดือนเมษายนและพฤษภาคม ค.ศ. 1940 แม้ว่าการสังหารจะเกิดขึ้นในเรือนจำที่เมืองคาลีนีนและคาร์กิว และที่อื่น ๆ การสังหารหมู่นี้ตั้งชื่อตามป่ากาตึญซึ่งหลุมศพจำนวนมากถูกค้นพบครั้งแรกโดยกองทัพนาซีเยอรมนี

คำสั่งให้ประหารชีวิตสมาชิกของเจ้าหน้าที่โปแลนด์ที่เป็นเชลยนั้นออกอย่างลับ ๆ โดยโปลิตบูโรของโซเวียตที่นำโดยโจเซฟ สตาลิน จากจำนวนผู้เสียชีวิตทั้งหมด ประมาณ 8,000 คนเป็นเจ้าหน้าที่ที่ถูกคุมขังระหว่างการบุกครองโปแลนด์ของสหภาพโซเวียตใน ค.ศ. 1939 อีก 6,000 คนเป็นเจ้าหน้าที่ตำรวจ และอีก 8,000 คนที่เหลือเป็นปัญญาชนชาวโปแลนด์ที่โซเวียตถือว่าเป็น "สายลับและตำรวจกึ่งทหาร สายลับและผู้ก่อวินาศกรรม อดีตเจ้าของที่ดินเจ้าของโรงงานและเจ้าหน้าที่" ชั้นเจ้าหน้าที่ของกองทัพโปแลนด์เป็นตัวแทนของรัฐโปแลนด์ที่มีเชื้อชาติหลากหลาย ผู้ถูกสังหารประกอบด้วยชาวโปแลนด์เชื้อสายยูเครน ชาวเบลารุส และชาวยิวในโปแลนด์ 700–900 คน รวมทั้งบารุค สไตน์เบิร์ก หัวหน้ารับบีในกองทัพโปแลนด์Zofia Waszkiewicz, "Baruch Steinberg", in: Polski Słownik Biograficzny, t. XLIII, 2004–2005, pp. 305–306

รัฐบาลนาซีเยอรมนีประกาศการค้นพบหลุมฝังศพจำนวนมากในป่ากาตึญในเดือนเมษายน ค.ศ. 1943 สตาลินตัดความสัมพันธ์ทางการทูตกับรัฐบาลพลัดถิ่นโปแลนด์ในลอนดอน เมื่อมีการร้องขอให้มีการสอบสวนโดยคณะกรรมการกาชาดระหว่างประเทศ หลังจากการรุกวิสตูลา–โอเดอร์ ซึ่งหลุมฝังศพจำนวนมากตกอยู่ในการควบคุมของโซเวียต สหภาพโซเวียตอ้างว่าพวกนาซีได้สังหารเหยื่อ และยังคงปฏิเสธความรับผิดชอบต่อการสังหารหมู่จนถึง ค.ศ. 1990 เมื่อมีการยอมรับและประณามการสังหารโดยเอนคาเวเดอย่างเป็นทางการ ตลอดจนการปกปิดโดยรัฐบาลโซเวียตในเวลาต่อมา

การสืบสวนที่ดำเนินการโดยอัยการสูงสุดแห่งสหภาพโซเวียต (ค.ศ. 1990-1991) และสหพันธรัฐรัสเซีย (ค.ศ. 1991-2004) ยืนยันความรับผิดชอบของโซเวียตต่อการสังหารหมู่ แต่ปฏิเสธที่จะจัดประเภทการกระทำนี้เป็นอาชญากรรมสงครามหรือเป็นการกระทำของการฆาตกรรมหมู่ การสืบสวนปิดลงเนื่องจากผู้กระทำความผิดเสียชีวิตแล้ว และเนื่องจากรัฐบาลรัสเซียจะไม่จัดประเภทผู้เสียชีวิตว่าเป็นเหยื่อของการกวาดล้างใหญ่ การกู้ชื่อเสียงหลังมรณกรรมอย่างเป็นทางการจึงถือว่าใช้ไม่ได้ ในเดือนพฤศจิกายน ค.ศ. 2010 สภาดูมาของรัสเซียได้อนุมัติคำประกาศประณามสตาลินและเจ้าหน้าที่โซเวียตคนอื่น ๆ ที่สั่งสังหารหมู่ โดยความหวังว่าจะปรับปรุงความสัมพันธ์กับโปแลนด์ อย่างไรก็ตาม ด้วยสงครามรัสเซีย–ยูเครน ความสัมพันธ์เริ่มตึงเครียด ใน พ.ศ. 2564 กระทรวงวัฒนธรรมรัสเซียได้ลดระดับอนุสรณ์สถานที่กาตึญในการลงทะเบียนสถานที่มรดกทางวัฒนธรรมจากสถานที่ของรัฐบาลกลางให้เหลือเพียงที่ที่มีความสำคัญในระดับภูมิภาค"The Katyn memorial complex", Russia's Necropolis of Terror and the Gulag .
# การใช้ออกซิเจนสูงสุด
การใช้ออกซิเจนสูงสุด   หมายถึง ปริมาณก๊าซออกซิเจนสูงสุดที่ร่างกายใช้ไปในเวลา 1 นาทีในภาวะที่ร่างกายออกกำลังกายจนถึงจุดที่อัตราการใช้ออกซิเจนสูงสุด หมายความว่า
 กล้ามเนื้อหัวใจทำหน้าที่บีบตัวด้วยแรงสูงสุดและอัตราการเต้นสูงสุด (maximal contraction and rate) แล้ว ไม่สามารถเพิ่มการบีบตัวและการเต้นได้อีก
 อัตราการหายใจและการขยายของปอดถึงจุดสูงสุด ถุงลมทุกถุงเกิดการแลกเปลี่ยนก๊าซด้วยอัตราที่สูงสุดแล้ว (maximal gas exchange)
 เม็ดเลือดแดงทุกเม็ดมีโมเลกุลของออกซิเจนมาเกาะอยู่อย่างเต็มที่ครบหมดแล้ว
 เซลล์กล้ามเนื้อทุกเซลล์สามารถแลกเปลี่ยนออกซิเจนได้เต็มที่แล้ว

เมื่อใดที่ออกกำลังกายจนเกิดภาวะทั้ง 4 ประการข้างต้นหมายความว่า ทุกระบบไม่สามารถให้ออกซิเจนตอบสนองความต้องการของร่างกายได้มากกว่านี้อีกแล้ว เราจึงต้องทดสอบจนแน่ใจว่าถึงภาวะของ VO2 max จริง ๆ นักวิทยาศาสตร์การกีฬาจะใช้หลักการว่า VO2 max เกิดขึ้นเมื่อชีพจรถึงจุดสูงสุดแล้วไม่ว่าจะเพิ่มงาน (workload) ไปอีกเท่าใดก็ตาม ค่า VO2 max นี้เป็นดัชนีหลักที่ใช้ในการบอกสมรรถภาพร่างกายของแต่ละคนและเนื่องจากเป็นการสะท้อนหน้าที่สูงสุดของ 4 ระบบหลักของร่างกาย ค่า VO2 max จึงเป็นดัชนีทั้งทางแอโรบิคของร่างกาย (aerobic index) และดัชนีความทนทานของหัวใจ (cardiac endurance)
# เซลมัน แวกส์มัน
เซลมัน อับราฮัม แวกส์มัน (22 กรกฎาคม ค.ศ. 1888 – 16 สิงหาคม ค.ศ. 1973) เป็นนักชีวเคมีและนักจุลชีววิทยาชาวอเมริกันเชื้อสายยิว เกิดที่เขตเคียฟ จักรวรรดิรัสเซีย (ปัจจุบันอยู่ในประเทศยูเครน) เป็นบุตรของยาคอบ แวกส์มันและเฟรเดีย ลอนดอน แวกส์มันย้ายมาอยู่ที่สหรัฐอเมริกาในปี ค.ศ. 1910 และได้รับสัญชาติอเมริกันในอีก 6 ปีต่อมา เขาเรียนปริญญาตรีสาขาเกษตรศาสตร์และปริญญาโทสาขาวิทยาศาสตร์ที่วิทยาลัยรัตเกอส์ (ปัจจุบันคือมหาวิทยาลัยรัตเกอส์) ระหว่างเรียนปริญญาโท แวกส์มันทำงานเป็นผู้ช่วยยาคอบ กูเดล ลิปมันที่สถานีทดลองการเกษตรนิวเจอร์ซีย์ ต่อมาเขาได้รับตำแหน่งนักวิจัยที่มหาวิทยาลัยแคลิฟอร์เนีย เบิร์กลีย์ แวกส์มันเรียนจบปริญญาเอกสาขาชีวเคมีที่นั่นในปี ค.ศ. 1918

ต่อมาแวกส์มันกลับไปทำงานที่ภาควิชาชีวเคมีและจุลชีววิทยา มหาวิทยาลัยรัตเกอส์ ที่นั่นทีมของเขาค้นพบยาปฏิชีวนะหลายชนิด เช่น สเตรปโตมัยซิน, นีโอมัยซิน, แด็กทิโนมัยซิน, แคนซิซิดิน โดยเฉพาะสเตรปโตมัยซินและนีโอมัยซินที่ใช้รักษาโรคติดเชื้อหลายชนิด สเตรปโตมัยซินเป็นยาปฏิชีวนะชนิดแรกที่ใช้รักษาวัณโรค ในปี ค.ศ. 1942 แวกส์มันคิดคำว่า antibiotic เพื่อใช้อธิบายสารที่ได้จากเชื้อจุลินทรีย์ที่สามารถต้านการเจริญเติบโตของเชื้อจุลินทรีย์ชนิดอื่นได้Sanjai Saxena, Applied Microbiology ในปี ค.ศ. 1951 เขาจัดตั้งมูลนิธิด้านจุลชีววิทยาและจัดตั้งสถาบันจุลชีววิทยาแวกส์มัน ปีต่อมาแวกส์มันได้รับรางวัลโนเบลสาขาสรีรวิทยาหรือการแพทย์สำหรับการค้นพบสเตรปโตมัยซิน โดยได้รับการประท้วงจากอัลเบิร์ต ชวาตซ์ ผู้ร่วมค้นพบแต่ไม่ได้รับรางวัลด้วย อย่างไรก็ตาม คณะกรรมการรางวัลโนเบลแจ้งว่าชวาตซ์ในตอนนั้นเป็นเพียงผู้ช่วยในห้องปฏิบัติการ ไม่ใช่นักวิทยาศาสตร์ที่มีผลงานโดดเด่น ปัญหาการเป็นผู้ค้นพบสเตรปโตมัยซินระหว่างแวกส์มันและชวาตซ์นำไปสู่การฟ้องร้องในเวลาต่อมา แวกส์มันยอมตกลงกับชวาตซ์ โดยให้ค่าชดเชยต่าง ๆ และสิทธิ์เป็นผู้ร่วมค้นพบสเตรปโตมัยซินแก่ชวาตซ์

ด้านชีวิตส่วนตัว แวกส์มันแต่งงานกับเดบอราห์ บี. มิตนิกในปี ค.ศ. 1916 มีบุตรด้วยกัน 1 คน แวกส์มันเสียชีวิตในปี ค.ศ. 1973 ที่เมืองวูดส์โฮล ประเทศสหรัฐอเมริกา
# ยอดคนสมองเพชร
ยอดคนสมองเพชร (MacGyver) https://www.youtube.com/watch?v=UKTNWI0eYJ4 https://www.youtube.com/watch?v=yOEe1uzurKo https://www.youtube.com/watch?v=Typ7FJgPjFc https://www.youtube.com/watch?v=yvft26_yQz8 เป็นทีวีซีรีส์แนวแอ็คชั่น-ผจญภัยของอเมริกันที่สร้างขึ้นโดย ลี เดวิด ซลอเดฟ (Lee David Zlotoff) โดยมี เฮนรี่ วิงเกลอร์และจอห์น ริช เป็นผู้อำนวยการบริหารการผลิต   ฉายออกอากาศอยู่เจ็ดฤดูกาล ณ สถานีโทรทัศน์เอบีซี หรือ บริษัทการกระจายเสียงและแพร่ภาพอเมริกัน ในประเทศสหรัฐอเมริกาและเครือข่ายอื่น ๆ อีกมากมายในต่างประเทศ ตั้งแต่ปี 1985 ถึง ปี 1992 ซีรีส์นี้ถ่ายทำในลอสแอนเจลิสในช่วงฤดูกาลที่หนึ่ง, สอง, และ เจ็ด, และในแวนคูเวอร์ในช่วงฤดูกาลที่สามถึงหก ตอนสุดท้ายออกอากาศในวันที่ 25 เมษายน 1992 บนสถานีโทรทัศน์เอบีซี (เครือข่ายออกอากาศตอนพิเศษก่อนหน้านี้เป็นครั้งแรกเมื่อวันที่ 21 พฤษภาคม 1992 แต่ก็เป็นความตั้งใจแต่เดิมที่จะให้มีการออกอากาศก่อนหน้าตอนสุดท้าย)

ซีรีส์โทรทัศน์เรื่องนี้ เคยนำมาออกอากาศฉายในเมืองไทยเป็นครั้งแรกเมื่อหลายสิบปีก่อน (ประมาณ 30 ปี นับถึงเวลาปัจจุบันที่ได้แก้ไขข้อมูลตรงส่วนนี้ 17 กรกฎาคม 2562)โดยสถานีโทรทัศน์ไทยทีวีสีช่อง 3 http://www.thaiday.com/mwebboard/listComment.aspx?QNumber=301828&Mbrowse=11 โดยทีมพากย์เสียงภาษาไทยในสมัยนั้นคือ "อินทรี"
# มือเริน
มือเริน (,) เป็นหมู่บ้านบนที่ราบสูงในรัฐแบร์นของประเทศสวิตเซอร์แลนด์ มีระดับความสูงที่ 1,650 เมตรเหนือระดับน้ำทะเลและไม่มีถนนเข้าถึง การเข้าถึงหมู่บ้านนี้มีเพียงทางรถไฟและกระเช้าลอยฟ้าเท่านั้น หมู่บ้านนี้เป็นแหล่งท่องเที่ยวยอดนิยมในฤดูร้อนและฤดูหนาว จากหมู่บ้านนี้สามารถมองเห็นยอดเขาได้สามแห่ง คือ เขาไอเกอร์, เขาเมินช์ และเขายุงเฟรา แม้หมู่บ้านมือเรินมีประชากรเพียง 750 คน แต่โรงแรมมีมากถึง 2,000 เตียง นอกจากนี้ยังมีลู่สกีความยาวรวมกว่า 52 กิโลเมตรและลิฟต์สกีจำนวน 14 ตัว

 แหล่งข้อมูลอื่น 

 Schilthorn.ch
 Official website Mürren 
 Live Webcam at Schilthorn
# ภาษาสเปนเก่า
ภาษาสเปนเก่า , ภาษากัสตียาเก่า  หรือ ภาษาสเปนยุคกลาง  เป็นภาษาสเปนรูปแบบแรกเริ่ม ใช้สื่อสารกันในคาบสมุทรไอบีเรียยุคกลางตั้งแต่คริสต์ศตวรรษที่ 10 จนถึงช่วงต้นคริสต์ศตวรรษที่ 15 ก่อนที่การเปลี่ยนแปลงในระบบเสียงพยัญชนะจะก่อให้เกิดวิวัฒนาการมาเป็นภาษาสเปนยุคใหม่ วรรณคดีภาษาสเปนเก่าที่มีชื่อเสียงและมีเนื้อหามากที่สุดคือ เพลงขับวีรกรรมเรื่อง กันตาร์เดมิโอซิด (, "บทเพลงแห่งซิดของข้า") ซึ่งแต่งขึ้นในราวปี ค.ศ. 1200
# พายบานอฟฟี
พายบานอฟฟี  เป็นพายอังกฤษ ทำมาจากกล้วย, ครีม และ ทอฟฟี (จากนมข้นหวาน หรือ ดุลเซเดเลเช) วางไว้บนฐานด้านล่างซึ่งทำจากบิสกิต และ เนย ในบางครั้งอาจมีการผสมช็อกโกแลต หรือ กาแฟ หรืออาจจะทั้งสองอย่างลงไปด้วย

ชื่อของพายนี้ บางครั้งอาจสะกดว่า "banoffi" ซึ่งเป็นคำสนธิจากการรวมกันของคำว่า "banana" และ "toffee"

 ประวัติ 
ผู้คิดค้นพายบานอฟฟีคือ นิเกล แม็กเคนซี และเอียน ดาวดิง ซึ่งพวกเขาเป็นเจ้าของและพ่อครัว ในร้านอาหารเดอะฮังกรีมังก์ ในเมืองเจวิงตัน อีสต์ซัสเซกซ์ โดยพวกเขาระบุว่าเขาได้คิดค้นพายนี้ขึ้นมาใน พ.ศ. 2514 โดยแก้ไขสูตรมาจาก "พายบลัมส์คอฟฟีทอฟฟี" ซึ่งเป็นพายอเมริกัน โดยใส่ทอฟฟีเหลวกับนมข้นหวาน หลังจากได้มีการเปลี่ยนส่วนผสมจากแอปเปิลหรือส้มแมนดาริน แม็กเคนซีได้ใช้กล้วยแทน และตั้งชื่อว่า "พายบานอฟฟี"
# ผู้เล่นในฟุตบอลชิงแชมป์แห่งชาติอาเซียน 2016
ด้านล่างนี้คือ รายชื่อผู้เล่น สำหรับ ฟุตบอลชิงแชมป์แห่งชาติอาเซียน 2016 ซึ่งพม่าและฟิลิปปินส์ร่วมกันเป็นเจ้าภาพ จัดขึ้นตั้งแต่วันที่ 19 พฤศจิกายน ถึง 17 ธันวาคม พ.ศ. 2559

แต่ละทีมชาติทั้ง 8 ทีมจะต้องส่งรายชื่อผู้เล่นอย่างเป็นทางการ 22 คน (โดยต้องมีผู้เล่นตำแหน่งผู้รักษาประตูเป็นอย่างน้อย 2 คน) และมีผู้เล่นสำรองได้มากกว่า 1 คนขึ้นไป

 กลุ่มเอ 
 Philippines 
Head Coach:  Dingdong Dantes

 Thailand 
หัวหน้าผู้ฝึกสอน: เกียรติศักดิ์ เสนาเมือง

 Singapore 
Head Coach:  V. Sundramoorthy

 

 Indonesia 
Head Coach:  Kevin Andrean

 กลุ่มบี 
 Myanmar 
Head Coach:  Gerald Zeise

 Malaysia 
Head Coach:  K. Rajagopal

 Vietnam 
Head Coach:  Nguyễn Hữu Thắng

 Cambodia 
Head Coach:  Lee Tae-hoon
# แมนเนควินชาเลนจ์
thumb|วิดีโอแมนเนควินชาเลนจ์โดยนักศึกษาจากมหาวิทยาลัยจอร์แดน

แมนเนควินชาเลนจ์  เป็นไวรอลวิดีโอ ที่ให้บุคคลในวิดีโอยืนนิ่งเหมือนกับหุ่นแสดงแบบขณะที่กำลังบันทึกวิดีโอ ส่วนใหญ่จะใช้เพลงแบล็กบีตเทิลส์ ของ เร ซริมเมิร์ด ใส่เป็นเพลงในคลิป โดยแฮชแท็ก #MannequinChallenge ได้รับความนิยมมากบนสื่อสังคม เช่น ทวิตเตอร์ และอินสตาแกรม ซึ่งเชื่อกันว่ากลุ่มนักเรียนในแจ็กสันวิลล์ รัฐฟลอริดา เป็นผู้เริ่มแคมเปญนี้ ในวันที่ 12 ตุลาคม พ.ศ. 2559 หลังจากนั้นก็ได้รับความนิยมอย่างกว้างขวาง รวมไปถึงในวงการกีฬาด้วย
# อาหารอินุอิต
อาหารอินุอิต หรือ อาหารเอสกิโม แบบดั้งเดิม ซึ่งหมายถึงอาหารกรีนแลนด์และอาหารยูพิกด้วย เป็นอาหารที่ส่วนใหญ่มาจากสัตว์ที่ได้มาจากการจับปลาและการล่าทั้งสัตว์บกและสัตว์ทะเล ส่วนอาหารประเภทพืชจะเป็นพืชที่เก็บมาจากธรรมชาติ อย่างไรก็ตาม วิถีการบริโภคอาหารของชาวอินุอิตได้เริ่มมีความเปลี่ยนแปลงตั้งแต่ศตวรรษที่ 20 และภายในศตรวรรษที่ 21 ก็มีความคล้ายกับวิถีการบริโภคอาหารแบบตะวันตกมากขึ้น ถึงแม้ว่าอาหารอินุอิตแบบดั้งเดิมยังมีบทบาทสำคัญในการรักษาเอกลักษณ์ของชาวอินุอิต แต่อาหารจำนวนมากก็มักมีการซื้อมาจากร้านค้า จึงทำให้เกิดปัญหาทางสุขภาพและความไม่มั่นคงทางอาหารNunavut Food Security Coalition 

ตามที่เอดมันด์ เซอเริลส์ ได้ให้เหตุผลไว้ในบทความของตนชื่อ อาหารและการสร้างเอกลักษณ์ของชาวอินุอิตสมัยใหม่ (Food and the Making of Modern Inuit Identities) ชาวอินุอิตบริโภคอาหารแบบนี้เพราะการกินอาหารประเภทเนื้อสัตว์เป็นหลักนั้น "มีประสิทธิผลในการรักษาความอุ่นของร่างกาย สร้างความแข็งแรงให้แก่ร่างกาย รักษาสุขภาพของร่างกาย และแม้กระทั่งสร้างความเข้มแข็งให้แก่สุขภาพกายอีกด้วย"

แหล่งอาหาร

 เนื้อสัตว์ที่มาจากการล่า:
 สัตว์เลี้ยงลูกด้วยน้ำนมในทะเล เช่น วอลรัส แมวน้ำ และวาฬ  เนื้อวาฬโดยมากมาจากนาร์วาล เบลูกา และหัวคันศร โดยเนื้อ ไขมัน (blubber) และหนังของวาฬหัวคันศรสามารถนำไปทำอาหารให้แก่คนทั้งชุมชนได้เป็นเวลาเกือบถึงหนึ่งปี โดยมาก นักล่าสัตว์ชาวอินุอิตมักล่าวาฬวัยอ่อนเพราะมีความเสี่ยงอันตรายน้อยและหนังมีรสชาติดีเมื่อเปรียบกับวาฬที่โตเต็มที่แล้ว นอกจากนี้ แมวน้ำวงแหวน (Phoca hispida) และแมวน้ำเครา (Erignathus barbatus) ก็เป็นส่วนประกอบสำคัญที่สุดของอาหารอินุอิตและยังเป็นอาหารหลักของนักล่าสัตว์ชาวอินุอิตอีกด้วย
 สัตว์เลี้ยงลูกด้วยน้ำนมบนบก เช่น เรนเดียร์ หมีขั้วโลก และมัสก์ออกซ์
 นกและไข่นก
 ปลาน้ำเค็มและน้ำจืด เช่น ปลาสกัลปิน ปลาคอดอาร์กติก ปลาชาร์อาร์กติก ปลาเคปลิน และปลาเทราต์ทะเลสาบ
 ถึงแม้ว่าชาวอินุอิตไม่สามารถปลูกพืชพื้นเมืองเป็นอาหารในพื้นที่อาร์กติกได้ แต่ในอดีตชาวอินุอิตก็สามารถเก็บพืชที่เกิดขึ้นเองตามธรรมชาติมาบริโภคได้Searles, Edmund. "Food and the Making of Modern Inuit Identities." Food & Foodways: History & Culture of Human Nourishment 10 (2002): 55–78.Bennett, John, and Susan Rowley, eds. Uqalurait: An Oral History of Nunavut. Canada: McGill-Queen's Univ. Press, 2004.  พืชเหล่านี้มี
 เบอร์รี เช่น โครว์เบอร์รี (เบอร์รีอีกา) และ เคลาด์เบอร์รี (เบอร์รีเมฆ)
 พืชที่ไม่มีเนื้อไม้ เช่น หญ้าและไฟร์วีด (วัชพืชไฟ)
 หัวมันและลำต้นพืชต่าง ๆ  เช่น เมาส์ฟูด (อาหารหนู) และรากพืชต่าง ๆ ในพื้นที่ทันดราซึ่งเป็นรากพืชที่เก็บกักตุนโดยหนูโวลไว้ในรู
 รากต่าง ๆ เช่น มันสปริงบิวตีและสวีตเวช (เวชหวาน)
 สาหร่าย

 วิธีเตรียมอาหาร 
มักบริโภคแบบแช่แข็ง ดิบ หรือต้ม โดยใส่เครื่องปรุงหรือเครื่องเทศน้อยมาก อาหารอินุอิตหลัก ได้แก่
 อกูตัก (Akutaq) : เบอร์รีผสมไขมัน
 บันน็อก (Bannock) : แฟลตเบรด (ขนมปัง)
 วิธีการเตรียมอาหาร คือ การหมักดอง เช่น ปลาดอง หรือเนื้อดอง (เช่น เนื้อวอลรัส และสัตว์เลี้ยงลูกด้วยนมทะเลอื่น) โดยหมักดองด้วยวิธีอิกูนัก (Igunaq) ซึ่งเป็นการหมักดองไว้ในดินและน้ำแข็ง
 ชาแลบราดอร์
 ซัวอาซัด (Suaasat) : ซุปทำจากเนื้อแมวน้ำ วาฬ เรนเดียร์ หรือนกทะเล
 กระดูกวาฬ
# กรดมาลิก
กรดมาลิก  เป็นสารประกอบอินทรีย์ที่มีสูตรเคมีคือ C4H6O5 เป็นกรดไดคาร์บอกซิลิกที่สิ่งมีชีวิตทุกชนิดผลิตได้ กรดมาลิกมีสองแบบคือแบบ L และแบบ D มีเฉพาะแบบ L ที่พบในธรรมชาติ เกลือและเอสเทอร์ของกรดมาลิกเรียกว่า มาเลต มาเลตมีความสำคัญในปฏิกิริยาการตรึงคาร์บอน C4 เป็นแหล่งคาร์บอนไดออกไซด์ในวัฏจักรแคลวินและแอนไอออนของมาเลตเป็นสารมัธยันตร์ในวัฏจักรกรดซิตริก

คาร์ล วิลเฮล์ม เชเลอ นักเคมีชาวเยอรมัน/สวีเดนสกัดกรดมาลิกจากน้ำแอปเปิลเป็นครั้งแรกในปี ค.ศ. 1785Carl Wilhelm Scheele (1785) "Om Frukt- och Bår-syran" (On fruit and berry acid), Kongliga Vetenskaps Academiens Nya Handlingar (New Proceedings of the Royal Academy of Science), 6 :  17-27.  From page 21:  " … vil jag hådanefter kalla den Åple-syran."  (… I will henceforth call it apple acid.) สองปีต่อมา อ็องตวน ลาวัวซีเย นักเคมีชาวฝรั่งเศสตั้งชื่อสารนี้ว่า acide malique ตามคำในภาษาละติน mālum ที่แปลว่าแอปเปิลde Morveau, Lavoisier, Bertholet, and de Fourcroy, Méthode de Nomenclature Chimique (Paris, France:  Cuchet, 1787), p. 108.The Origin of the Names Malic, Maleic, and Malonic Acid Jensen, William B. J. Chem. Educ. 2007, 84, 924. Abstract  กรดมาลิกทำให้แอปเปิลเขียวมีรสเปรี้ยวและให้รสชาติอย่างเด่นชัดในรูบาร์บ นอกจากนี้ยังพบในองุ่น ทำให้ไวน์มีรสเปรี้ยว อย่างไรก็ตาม กรดมาลิกในองุ่นจะลดลงเมื่อผลองุ่นสุก เมื่อใช้ในอาหารกรดมาลิกจะมีเลขอีเท่ากับ E296 ผสมในลูกอมให้รสเปรี้ยวจัด กรดมาลิกได้รับอนุญาตให้ใช้ในอาหารในสหภาพยุโรปUK Food Standards Agency:  สหรัฐอเมริกาUS Food and Drug Administration:  ออสเตรเลียและนิวซีแลนด์Australia New Zealand Food Standards Code
# สแควร์วัน (ซิงเกิลแบล็กพิงก์)
สแควร์วัน  เป็นซิงเกิลอัลบั้มเปิดตัวของแบล็กพิงก์ ออกจำหน่ายในรูปแบบดิจิทัลเมื่อวันที่ 8 สิงหาคม ค.ศ. 2016 โดยวายจีเอ็นเตอร์เทนเมนต์ และจัดจำหน่ายโดยเคทีมิวสิก

 เบื้องหลังและการออกจำหน่าย 
สแควร์วัน ออกจำหน่ายเมื่อวันที่ 8 สิงหาคม ค.ศ. 2016 ในเวลา 20.00 น. ตามเวลามาตรฐานเกาหลี ในรูปแบบดิจิทัลทั้งในประเทศเกาหลีใต้ และบนไอทูนส์ ทั่วโลก

รายชื่อเพลง
# ชนกสุดา พุคยาภรณ์
ชนกสุดา พุคยาภรณ์ (สกุลเดิม: รักษนาเวศ; เกิด 6 กรกฎาคม พ.ศ. 2537) ชื่อเล่น แก๊ป เป็นนักแสดงหญิงชาวไทย เริ่มเข้าสู่วงการบันเทิงจากการชักชวนของเอ ศุภชัย จนได้เซ็นสัญญากับทางสถานีวิทยุโทรทัศน์ไทยทีวีสีช่อง 3

 ประวัติ 
ชนกสุดา รักษนาเวศ เกิดเมื่อวันที่ 6 กรกฎาคม พ.ศ. 2537 เป็นหลานของ ชัชฎาภรณ์ รักษนาเวศ สวยเบียดนางเอก! “แก๊ป ชนกสุดา” ดาวรุ่งเสน่ห์สุดปัง จากบท “สินีนาฏ” ในนางอาย  จบการศึกษาที่คณะนิเทศศาสตร์ ภาควิชาวิทยุกระจายเสียงและวิทยุโทรทัศน์ มหาวิทยาลัยกรุงเทพ มีผลงานทางโทรทัศน์ที่ออกอากาศเป็นครั้งแรกคือละครเรื่อง เจ้าจอม คู่กับ วิทยา วสุไกรไพศาล ปิดกล้องไปปี 2557 ออกอากาศทางช่อง 3 เอสดี ผลงานที่สร้างชื่อเสียง คือเรื่อง นางอาย รับบท สินีนาฏ 
 ครอบครัว 
แก็ป ถูกแฟนหนุ่มนอกวงการ ร้อยตำรวจเอก กรกฎ พุคยาภรณ์ หรือ ผู้กองไอซ์ คุกเข่าเซอร์ไพรส์ขอแต่งงานริมทะเลสุดโรแมนติกไกลถึงเกาะมัลดีฟส์ เมื่อวันที่ 30 พฤศจิกายน พ.ศ. 2565 หลังคบหากันมา6ปี  

ในวันที่ 27 สิงหาคม พ.ศ. 2566 แก๊ป ชนกสุดา กับ ไอซ์ กรกฎ พุคยาภรณ์ ได้เข้าพิธีหมั้นแบบไทย ในช่วงเช้า ณ บ้านปาร์คนายเลิศ และ จัดพิธีฉลองมงคลสมรสในวันที่ 2 กันยายน พ.ศ. 2566 ที่โรงแรมโฟร์ซีซั่นส์ กรุงเทพฯ 
และ ปัจจุบันได้เปลี่ยนมาใช้นามสกุลตามคู่สมรส

 ผลงาน 
 ละครโทรทัศน์ 
 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

| rowspan = "1" align = "center"| 2559 ||align = "center"| นางอาย || align = "center"| สินีนาฏ วิริยะพันธ์ (สิ)
|-
| rowspan = "1" align = "center"| 2560 ||align = "center"| รักกันพัลวัน || align = "center"| พนิตพิชา (พิมมี่) 
|-
| rowspan = "2" align = "center" | 2561 ||align = "center"| ริมฝั่งน้ำ || align = "center"| หนึ่งธิดา เฮซสัน (เนม)
|-
| align = "center"| ประกาศิตกามเทพ ||align = "center"| ลาวัลย์ บุญญาฉัตรพงษ์ (วัลย์) 
|-
| rowspan = "1" align = "center"| 2563 || align = "center"| วาสนารัก || align = "center"| จินตนา โค้วพิสุทธิ์ (จิน)
|-
| rowspan = "2" align = "center"| 2564 || align = "center"| มายาเสน่หา || align = "center"| ชาลิสา 
|-
| align = "center"| กะรัตรัก ||align = "center"| อัญญา
|-
| 2565 || align = "center"| ซ่านเสน่หา || align = "center"| แก้ว
|-
| rowspan = "1" align="center"| 2566 
| align = "center"| พรหมลิขิต ||align = "center"| พระชายาเจ้าฟ้าพร (รับเชิญ)
|-
| rowspan = "1" align="center"| 2567
| align="center"| นางนาคพระโขนง
| align="center"| สร้อย
|-
| rowspan = "2" align="center"| 2568
| align="center"| สายรักสายเลือด
| align="center"| อริสา
|-
| align="center"| ก็รักมันปักใจ
| align="center"| 
|-
|}

 ละครโทรทัศน์ทั้งหมดด้านล่างนี้ออกอากาศทางช่อง 3 เอสดี

| rowspan = "1" align = "center"| 2559 ||align = "center"| เจ้าจอม ||align = "center"| จอม เจิดจ้า (จอม) / อัปสรวดี / รอง /ดุจฤดี ดนุรัฐ (ดุจ)
|-
|}

 มิวสิกวิดีโอ 
 "'เจ็บคนเดียวก็พอ"' - ธามไท (2556)
# กราวิตอน
กราวิตอน  ในฟิสิกส์ทฤษฎีคือ อนุภาคมูลฐานในสมมติฐานที่เป็นสื่อให้แรงโน้มถ่วงตามกรอบทฤษฎีสนามควอนตัม

หากอนุภาคกราวิตอนมีจริง คาดว่าจะไม่มีมวล เนื่องจากแรงโน้มถ่วงที่ปรากฏอยู่ไม่มีขอบเขตจำกัด และเป็นอนุภาคโบซอนที่มีสปินเท่ากับ 2 ค่าสปินนี้ได้จากความจริงที่ว่าแหล่งกำเนิดของแรงโน้มถ่วงเป็นเทนเซอร์ความเค้น–พลังงาน ซึ่งเป็นเทนเซอร์อันดับ 2 (เปรียบเทียบกับโฟตอนของแรงแม่เหล็กไฟฟ้าที่มีสปินเป็น 1 มีแหล่งกำเนิดเป็นความหนาแน่นกระแสสี่มิติ ซึ่งเป็นเทนเซอร์อันดับ 1) นอกจากนี้ยังสามารถแสดงให้เห็นว่าสนามแรงจากอนุภาคไร้มวลที่มีสปิน 2 ยังให้แรงที่ไม่แตกต่างจากแรงโน้มถ่วงอีกด้วย ทำให้อนุมานได้ว่าหากพบอนุภาคไร้มวลที่มีสปิน 2 แล้ว อนุภาคนั้นควรจะเป็นกราวิตอนFor a comparison of the geometric derivation and the (non-geometric) spin-2 field derivation of general relativity, refer to box 18.1 (and also 17.2.5) of  การค้นพบกราวิตอนจะนำไปสู่การรวมแรงโน้มถ่วงเข้ากับทฤษฎีควอนตัม

ในปัจจุบันทฤษฎีที่ใช้อธิบายกราวิตอนยังไม่สมบูรณ์เนื่องจากปัญหาเชิงคณิตศาสตร์เรื่องรีนอร์มอไลเซชัน (renormalization) ปัญหานี้จะเป็นแกนหลักที่นำไปสู่แบบจำลองหลังทฤษฎีสนามควอนตัมอย่าง ทฤษฎีสตริง